ข้อบัญญัติองค์การบริหารส่วนตำบลท่าอุแทข้อบัญญัติองค์การบริหารส่วนตำบลท่าอุแทเรื่องการบริหารกิจการประปาหมู่บ้านพ.ศ. ๒๕๕๙[๑] โดยที่เป็นการสมควรตราข้อบัญญัติองค์การบริหารส่วนตำบลท่าอุแทว่าด้วยการบริหารกิจการประปาหมู่บ้านอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๑๖ (๔)แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๕๒ ข้อ ๖ และข้อ ๑๖ ข้อ ๒๑ วรรคสอง ข้อ ๒๒ และข้อ ๓๕แห่งระเบียบกระทรวงมหาดไทยว่าด้วยการบริหารกิจการบำรุงรักษาระบบประปาหมู่บ้าน พ.ศ.๒๕๔๘องค์การบริหารส่วนตำบลท่าอุแทโดยความเห็นชอบของสภาองค์การบริหารส่วนตำบลท่าอุแทและนายอำเภอกาญจนดิษฐ์จึงได้ตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลท่าอุแทเรื่อง การบริหารกิจการประปาหมู่บ้าน พ.ศ. ๒๕๕๙ข้อ๒ ข้อบัญญัตินี้ให้ใช้บังคับภายในเขตองค์การบริหารส่วนตำบลท่าอุแทนับตั้งแต่วันที่ได้ประกาศประกาศโดยเปิดเผย ณ ที่ทำการองค์การบริหารส่วนตำบลท่าอุแทข้อ๓ ให้นายกองค์การบริหารส่วนตำบลท่าอุแทเป็นผู้รักษาการให้เป็นไปตามข้อบัญญัตินี้และให้มีอำนาจตีความวินิจฉัยปัญหาที่เกิดจากการบริหารกิจการประปาให้นายกองค์การบริหารส่วนตำบลท่าอุแทมีอำนาจออกประกาศข้อกำหนด หลักเกณฑ์ และวิธีปฏิบัติเพื่อดำเนินการให้เป็นไปตามข้อบัญญัตินี้กิจการประปาหมู่บ้านใดไม่อาจบริหารกิจการประปาต่อไปได้หรือการบริหารกิจการประปาก่อให้เกิดความเสียหายจนประชาชนไม่สามารถใช้น้ำได้หรือมติของที่ประชุมใหญ่ผู้ใช้น้ำส่งมอบการบริหารให้องค์การบริหารส่วนตำบลบริหารจัดการให้นายกองค์การบริหารส่วนตำบลท่าอุแทเป็นผู้วินิจฉัยชี้ขาดว่าจะดำเนินการวิธีการใดคำวินิจฉัยของนายกองค์การบริหารส่วนตำบลท่าอุแท ให้เป็นที่สิ้นสุดหมวด ๑บททั่วไป ข้อ๔ ในข้อบัญญัตินี้การประปา หมายถึง การประปาที่อยู่ในความควบคุมดูแลรับผิดชอบขององค์การบริหารส่วนตำบลท่าอุแทเจ้าพนักงานท้องถิ่น หมายถึง นายกองค์การบริหารส่วนตำบลท่าอุแทหรือบุคคลที่ได้รับมอบหมายเจ้าพนักงานการประปา หมายถึง บุคคลซึ่งเจ้าพนักงานส่วนท้องถิ่นมอบหมาย ให้ปฏิบัติตามข้อบัญญัตินี้ผู้ใช้น้ำ หมายถึง บุคคลที่ได้ทำสัญญาการใช้น้ำกับองค์การบริหารส่วนตำบลท่าอุแทมาตรวัดน้ำ หมายถึง เครื่องวัดปริมาณน้ำที่แสดงว่าผู้ใช้น้ำได้ใช้น้ำไปจำนวนมากน้อยเท่าใดประตูน้ำ หมายถึง เครื่องปิดเปิดน้ำที่ติดตั้งอยู่บริเวณหน้าหรือหลังมาตรวัดน้ำอุปกรณ์ประปา หมายถึง ท่อหรืออุปกรณ์ที่ใช้ประกอบการส่งน้ำให้ผู้ใช้น้ำท่อเมนจ่ายน้ำ หมายถึง ท่อเมนจ่ายน้ำที่องค์การบริหารส่วนตำบลท่าอุแทวางผ่านหน้าบ้านผู้ใช้น้ำท่อภายนอก หมายถึง ท่อที่ต่อจากท่อเมนถึงมาตรวัดน้ำของผู้ใช้น้ำท่อภายใน หมายถึง ท่อที่ต่อจากมาตรวัดน้ำเข้าไปภายในบ้านของผู้ใช้น้ำคณะกรรมการบริหารกิจการประปา หมายถึง ผู้ใช้น้ำในเขตการบริการของกิจการประปาซึ่งได้รับการคัดเลือก/เลือกตั้งจากที่ประชุมใหญ่ผู้ใช้น้ำข้อ๕ ให้กำหนดชื่อของประปาหมู่บ้านเป็นแนวทางเดียวกันดังนี้กิจการประปาหมู่บ้านองค์การบริหารส่วนตำบลท่าอุแทประจำหมู่ที่/กลุ่ม.................................ข้อ๖ สถานที่ตั้งของประปาหมู่บ้านตั้งอยู่ที่ภูมิลำเนาของประธานคณะกรรมการบริหารกิจการประปาของแต่ละหมู่บ้านหรือกลุ่มหมวด ๒การบริหารกิจการประปา ข้อ๗ กิจการประปาเป็นทรัพย์สินขององค์การบริหารส่วนตำบลท่าอุแทโดยมอบให้แต่ละกลุ่มหรือหมู่บ้านบริหารจัดการพร้อมทั้งบำรุงรักษาโดยคณะกรรมการบริหารกิจการประปาข้อ๘ คณะกรรมการบริหารกิจการประปาจะต้องได้รับการเลือกตั้งหรือคัดเลือกจากสมาชิกผู้ใช้น้ำประปาวิธีการเลือกตั้งหรือคัดเลือกให้ใช้วิธีการโดยเปิดเผยหรือโดยวิธีลับแล้วรายงานผลการดำเนินการให้องค์การบริหารส่วนตำบลท่าอุแททราบให้นายกองค์การบริหารส่วนตำบลท่าอุแทเป็นผู้ลงนามแต่งตั้งคณะกรรมการบริหารกิจการประปาและให้มีวาระการดำรงตำแหน่งคราวละ ๒ ปีนับแต่วันแต่งตั้งข้อ๙ ให้คณะกรรมการบริหารกิจการประปามีอำนาจ(๑) ออกระเบียบ หรือข้อบังคับของกิจการประปา โดยผ่านความเห็นชอบจากที่ประชุมของสมาชิกผู้ใช้น้ำประปามากกว่ากึ่งหนึ่งของจำนวนสมาชิกผู้ใช้น้ำประปาโดยจะต้องไม่ขัด หรือแย้งกับข้อบัญญัตินี้(๒) ออกระเบียบที่มีรายละเอียดแตกต่างหรือขัดแย้งจากข้อบัญญัตินี้โดยได้รับความเห็นชอบจากคณะกรรมการวินิจฉัยตามข้อ ๓๖ วรรคสามให้ผู้บริหารกิจการประปาแต่ละกลุ่มหรือหมู่บ้านสำเนาระเบียบหรือข้อบังคับของแต่ละกลุ่มหรือหมู่บ้านพร้อมทะเบียนผู้ใช้น้ำส่งให้องค์การบริหารส่วนตำบลเก็บไว้ ๑ ชุดเมื่อเห็นเป็นการสมควรเพื่อประโยชน์ของผู้ใช้น้ำสภาพเศรษฐกิจ สังคม คณะผู้บริหารกิจการประปาอาจขอแก้ไขระเบียบหรือข้อบังคับโดยผ่านมติความเห็นชอบจากที่ประชุมผู้ใช้น้ำมากกว่ากึ่งหนึ่งและให้นำความในวรรคสองมาใช้บังคับโดยอนุโลมข้อ๑๐ การประชุมสมาชิกผู้ใช้น้ำต้องมีสมาชิกเข้าประชุมเกินกว่าครึ่งหนึ่งของจำนวนสมาชิกผู้ใช้น้ำทั้งหมดจึงถือว่าครบองค์ประชุมหมวด ๓องค์ประกอบ อำนาจ สิทธิและหน้าที่ของกรรมการบริหารกิจการประปาหมู่บ้าน ข้อ๑๑ ให้คณะกรรมการบริหารกิจการประปามีหน้าที่บริหารกิจการและบำรุงรักษาระบบประปาหมู่บ้านให้สามารถบริการผู้ใช้น้ำในเขตการให้บริการอย่างทั่วถึงตลอด๒๔ ชั่วโมงข้อ๑๒ คณะกรรมการบริหารกิจการประปาและบำรุงรักษากิจการประปาหมู่บ้านให้กำหนดจำนวนไม่เกิน๗ คน โดยพิจารณาจากปริมาณงานหรือจากจำนวนผู้ใช้น้ำและอย่างน้อยต้องมีกรรมการดังนี้(๑) ประธาน(๒) รองประธาน(๓) เหรัญญิก(๔) อื่น ๆ (ตามความเหมาะสม)คุณสมบัติของคณะกรรมการบริหารกิจการประปาหมู่บ้านโดยกำหนดคุณสมบัติ ดังต่อไปนี้(๑) เป็นสมาชิกผู้ใช้น้ำของกิจการประปาที่ตนจะดำรงตำแหน่งกรรมการและได้รับการเลือกจากสมาชิกผู้ใช้น้ำประปาในหมู่บ้านนั้น ๆ(๒) มีสัญชาติไทยและมีอายุไม่ต่ำกว่ายี่สิบปีบริบูรณ์(๓) มีภูมิลำเนาหรือถิ่นที่อยู่ประจำ และมีชื่ออยู่ในทะเบียนบ้านในหมู่บ้านหรือชุมชนนั้นๆ ติดต่อกันมาแล้วไม่น้อยกว่าหนึ่งร้อยแปดสิบวัน(๔) เป็นบุคคลที่ประกอบอาชีพสุจริตไม่ประพฤติตนเป็นภัยต่อสังคม(๕) ไม่เป็นภิกษุ สามเณร นักพรต หรือนักบวช(๖) ไม่หูหนวกและเป็นใบ้ซึ่งไม่สามารถอ่านและเขียนหนังสือได้(๗) ไม่ติดยาเสพติดให้โทษ(๘) ไม่เคยถูกไล่ออก ปลดออก หรือให้ออกจากราชการ หน่วยงานของรัฐหรือรัฐวิสาหกิจ เพราะทุจริตต่อหน้าที่หรือถือว่ากระทำการทุจริตและประพฤติมิชอบในวงราชการข้อ๑๓ คณะกรรมการมีอำนาจหน้าที่(๑) บริหารกิจการประปา ตามระเบียบ ข้อบังคับของกิจการประปาแต่ละหมู่บ้าน(๒)บริหารกิจการประปาให้เป็นไปตามข้อบังคับและให้เกิดความก้าวหน้าและบริการประชาชนได้อย่างทั่วถึงตลอด๒๔ ชั่วโมง(๓)พิจารณาอนุญาตหรืองดจ่ายน้ำให้แก่สมาชิกโดยคำนึงถึงประโยชน์ของกิจการประปาเป็นหลัก(๔) จัดทำรายงานผลการดำเนินงานให้องค์การบริหารส่วนตำบลท่าอุแททราบและรายงานผลการดำเนินงานให้กับสมาชิกผู้ใช้น้ำตามที่องค์การบริหารส่วนตำบลท่าอุแทกำหนด(๕) ควบคุมการทำงานของเจ้าหน้าที่ประปา(๖) จัดทำโครงการขอรับการสนับสนุนงบประมาณจากองค์การบริหารส่วนตำบลท่าอุแทในกรณีที่งบประมาณของประปาไม่เพียงพอต่อการดำเนินงานของกิจการประปาหมู่บ้านข้อ๑๔ คณะกรรมการดำรงตำแหน่งตั้งแต่วันที่ได้รับการแต่งตั้งจากนายกองค์การบริหารส่วนตำบลท่าอุแทข้อ๑๕ สถานภาพการเป็นคณะกรรมการสิ้นสุดเมื่อ(๑) ตาย(๒) ลาออก(๓) หมดวาระ(๔) ที่ประชุมสมาชิกมีมติให้ออกโดยใช้เสียงเกินกึ่งหนึ่ง(๕) ไม่อยู่ในหมู่บ้านเป็นเวลาติดต่อกันเกิน ๖ เดือนหมวด ๔สิทธิและหน้าที่ของสมาชิกผู้ใช้น้ำ ข้อ๑๖ สมาชิกต้องปฏิบัติตามระเบียบข้อบังคับของการประปาแต่ละหมู่บ้านโดยเคร่งครัดข้อ๑๗ แสดงความคิดเห็นและให้ความร่วมมือในการบริหารงานของคณะกรรมการหมวด ๕สิทธิและหน้าที่ของเจ้าหน้าที่ของกิจการประปา ข้อ๑๘ เจ้าหน้าที่ของกิจการประปา ได้แก่บุคคลที่คณะกรรมการฯ คัดเลือกให้รับผิดชอบดูแลซ่อมแซมระบบประปา การจัดเก็บค่าน้ำการจัดทำบัญชีอื่น ๆ ตามที่คณะกรรมการกำหนดโดยให้ได้รับค่าจ้างตามที่คณะกรรมการกำหนด แต่ต้องไม่เกินอัตราที่องค์การบริหารส่วนตำบลท่าอุแทกำหนด(ตามบัญชีแนบท้าย)ข้อ๑๙ ให้เจ้าหน้าที่ประปาดำเนินการดูแลระบบจ่ายน้ำ ประปาให้ใช้การได้ตลอด ๒๔ ชั่วโมงข้อ๒๐ ให้เจ้าหน้าที่ประปาดำเนินการให้เป็นไปตามที่คณะกรรมการกำหนดหมวด ๖หน้าที่ของผู้ใช้น้ำ ข้อ๒๑ ผู้ที่ประสงค์จะใช้น้ำประปาจะต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการและเมื่อได้รับความยินยอมแล้วจึงต่อน้ำใช้ได้โดยเจ้าหน้าที่ของประปาข้อ๒๒ การจ่ายค่าธรรมเนียมการขอใช้น้ำค่าปรับ ค่าติดตั้งมาตรวัดน้ำให้เป็นไปตามที่คณะกรรมการกำหนดแต่ไม่เกินอัตราที่องค์การบริหารส่วนตำบลท่าอุแทกำหนด(ตามบัญชีแนบท้าย)ข้อ๒๓ การต่อน้ำออกจากมาตรวัดน้ำให้เป็นหน้าที่ของผู้ยื่นความประสงค์ขอใช้น้ำประปาข้อ๒๔ การติดตั้งมาตรวัดน้ำต้องติดตั้งไว้ในที่เปิดเผยสามารถตรวจสอบได้ตลอด๒๔ ชั่วโมง หรือห่างจากรั้วไม่เกิน ๑ เมตรข้อ๒๕ การกระทำใด ๆ ที่ทำให้ทรัพย์สินของประปาเสียหายจะโดยเจตนาหรือไม่ผู้กระทำต้องชดใช้ค่าเสียหายให้แก่การประปาตามจำนวนเงินทั้งหมดข้อ ๒๖ หากผู้ใดมีเจตนาจะขโมยน้ำใช้หรือเปลี่ยนแปลง แก้ไขตัวเลขในมาตรวัดน้ำ หรือกระทำการใด ๆ ก็ตามที่มีเจตนาจะขโมยน้ำใช้ของการประปา การประปาจะงดจ่ายน้ำทันทีและจะต้องเสียค่าปรับให้แก่การประปาในอัตราที่คณะกรรมการกำหนดแต่ต้องไม่เกินหนึ่งพันบาทข้อ๒๗ กรณีการยกเลิกการใช้น้ำหรือโอนให้ผู้อื่นต้องแจ้งให้การประปาเป็นลายลักษณ์อักษรและได้รับการอนุญาตจากคณะกรรมการเสียก่อนจึงสิ้นสุดการเป็นผู้ใช้น้ำ มิฉะนั้น จะถือว่ายังเป็นสมาชิกผู้ใช้น้ำอยู่และจะต้องเสียค่าน้ำตามที่การประปาเรียกเก็บข้อ๒๘ ระยะเวลาในการเรียกเก็บค่าน้ำและระยะเวลาการค้างชำระค่าน้ำให้เป็นไปตามที่คณะกรรมการกำหนดข้อ๒๙ ผู้ใช้น้ำต้องช่วยดูแลมาตรวัดน้ำที่ติดตั้งหากชำรุดเสียหายต้องดำเนินการซ่อมแซม หรือหากต้องการซ่อมแซมหรือเปลี่ยนใหม่ให้แจ้งคณะกรรมการบริหารหรือแจ้งองค์การบริหารส่วนตำบลท่าอุแททราบ ทั้งนี้ ภายในเจ็ดวันข้อ๓๐ คณะผู้บริหารกิจการประปา ช่างโยธาหรือพนักงานประปา หรือผู้ที่ได้รับมอบหมายมีอำนาจเข้าไปตรวจสอบน้ำในอาคารเมื่อสงสัยว่ามีการใช้น้ำโดยมิชอบหรืออย่างอื่นที่เกี่ยวข้องข้อ๓๑ ผู้ใช้น้ำที่เป็นเจ้าของอาคารเช่าหลายหลังแม้จะเป็นเจ้าของอาคารรายเดียวกันต้องติดมาตรวัดน้ำตามจำนวนหลังคาเรือนข้อ๓๒ กรณีบ้านเช่าเมื่อมีผู้เช่าย้ายออกไปหรือว่างด้วยประการใดก็ดีองค์การบริหารส่วนตำบลท่าอุแทจะเรียกค่าน้ำประปาจากเจ้าของบ้านเช่าหรือผู้ให้เช่าเท่านั้นข้อ๓๓ ผู้ใช้น้ำรายใดจะเลิกการใช้น้ำหรือย้ายสถานที่อยู่หรือโอนให้ผู้อื่นต้องแจ้งให้คณะผู้บริหารกิจการประปาหรือองค์การบริหารส่วนตำบลท่าอุแททราบเป็นลายลักษณ์อักษร ณ ที่ทำการหรือที่สำนักงานองค์การบริหารส่วนตำบลท่าอุแททราบล่วงหน้าไม่น้อยกว่าเจ็ดวันข้อ๓๔ ผู้ใช้น้ำรายใดสงสัยว่าพนักงานการประปาบันทึกการใช้น้ำจากมาตรวัดน้ำคลาดเคลื่อนจากความเป็นจริงจะขอตรวจสอบได้โดยยื่นคำร้องณ ที่ทำการกิจการประปาประจำ เมื่อตรวจสอบแล้วหากปรากฏว่าคลาดเคลื่อนจากความจริงคณะกรรมการบริหารกิจการประปาจะคำนวณให้ตามที่ใช้จริง แต่หากตรวจสอบแล้วไม่เป็นจริงผู้ใช้น้ำจะต้องเสียตามความเป็นจริงและจะต้องเสียค่าตรวจสอบตามที่กำหนดท้ายข้อบัญญัตินี้ข้อ๓๕ อัตราค่าน้ำประปา ค่าธรรมเนียมค่าใช้จ่ายอื่นใด ให้เรียกเก็บตามอัตราที่กำหนดท้ายข้อบัญญัตินี้โดยให้ผู้ใช้น้ำจักต้องชำระค่าน้ำประปาภายในวันที่ ๕ ของเดือน ณสำนักงานกิจการประปาหรือชำระโดยตรงกับพนักงานเจ้าหน้าที่ผู้ได้รับการมอบหมายหรือแต่งตั้งสำนักงานกิจการประปาให้เป็นผู้มีหน้าที่จัดเก็บค่าบริการใช้น้ำประปาผู้ใช้น้ำรายใดไม่ชำระค่าน้ำประปาภายในกำหนดจะต้องเสียเงินเพิ่มเป็นเบี้ยปรับ(๑) เกินวันที่ ๕ ของเดือน ไม่เกิน ๑๐ วันต้องเสียเบี้ยปรับอัตราจำนวนหนึ่งในสามของยอดชำระในงวดนั้น ๆ(๒) เกินวันที่ ๕ ของเดือน ไม่เกิน ๒๕ วันต้องเสียเบี้ยปรับอัตราจำนวนกึ่งหนึ่งของยอดชำระงวดนั้น ๆ(๓) เกินวันที่ ๕ ของเดือน ครบกำหนดชำระในงวดถัดไป ต้องเสียเบี้ยปรับจำนวน๑ เท่าของยอดชำระในแต่ละงวดในกรณีที่ไม่สามารถหาข้อยุติได้ให้คณะกรรมการบริหารกิจการประปายื่นเรื่องให้องค์การบริหารส่วนตำบลท่าอุแทพิจารณาคำนิจวิฉัยขององค์การบริหารส่วนตำบลท่าอุแทเป็นที่สุดข้อ๓๖ สำนักงานกิจการประปาทรงไว้ซึ่งสิทธิในการเปลี่ยนแปลงอัตราค่าน้ำตามสภาพเศรษฐกิจข้อเท็จจริงของต้นทุนการผลิต และจะประกาศให้ผู้ใช้น้ำทราบล่วงหน้าไม่น้อยกว่า๓๐ วัน ทั้งนี้ไม่เกินอัตราที่กำหนดท้ายข้อบัญญัตินี้ในกรณีที่ไม่สามารถหาข้อยุติได้ให้คณะกรรมการบริหารกิจการประปายื่นเรื่องให้องค์การบริหารส่วนตำบลท่าอุแทพิจารณา คำวินิจฉัยขององค์การบริหารส่วนตำบลท่าอุแทให้เป็นที่สุดเมื่อองค์การบริหารส่วนตำบลท่าอุแทได้รับเรื่องตามวรรคสองให้ดำเนินการแต่งตั้งคณะกรรมการวินิจฉัยโดยให้นายกองค์การบริหารส่วนตำบลท่าอุแทหรือผู้ซึ่งนายกองค์การบริหารส่วนตำบลท่าอุแทมอบหมายเป็นประธานประธานสภาองค์การบริหารส่วนตำบลท่าอุแทสมาชิกสภาองค์การบริหารส่วนตำบลท่าอุแทที่อยู่ในเขตการให้บริการตัวแทนผู้ใช้น้ำเป็นกรรมการ และให้ปลัดองค์การบริหารส่วนตำบลท่าอุแทเป็นกรรมการและเลขานุการข้อ๓๗ ห้ามมิให้ผู้ใช้น้ำใช้เครื่องสูบน้ำโดยตรงจากท่อภายนอกหรือท่อภายในหากจะใช้เครื่องสูบน้ำให้ต่อท่อภายในลงถังเก็บน้ำเสียก่อนแล้วจึงจะสามารถใช้เครื่องสูบน้ำจากถังเก็บน้ำ เข้าท่อภายในบ้านหมวด ๗การเงิน ข้อ๓๘ รายได้ของกิจการประปา หมายถึง(๑) เงินค่าน้ำ(๒) เงินค่าธรรมเนียมเงินค่าปรับ(๓) เงินบริจาค(๔) เงินที่ได้รับการอุดหนุนจากองค์การบริหารส่วนตำบลท่าอุแทข้อ๓๙ รายจ่ายของกิจการประปา หมายถึง(๑) ค่าใช้จ่ายในการดำเนินการเกี่ยวกับระบบผลิตน้ำการจ่ายน้ำประปา(๒) ค่าใช้จ่ายในการบำรุงรักษาซ่อมแซมการขยายกิจการประปา(๓) ค่าใช้จ่ายในการบริหารกิจการประปา เช่น ค่าจ้างเจ้าหน้าที่ ค่าวัสดุอุปกรณ์(๔) ค่าใช้จ่ายอื่น ๆ ตามที่องค์การบริหารส่วนตำบลท่าอุแทกำหนด เช่นค่าเบี้ยประชุม หรือค่าตอบแทนกรรมการ (ตามบัญชีแนบท้าย)ข้อ๔๐ ให้คณะกรรมการบริหารกิจการประปาได้รับสิทธิในการใช้น้ำตามบัญชีแนบท้ายข้อบัญญัตินี้ข้อ๔๑ ให้คณะกรรมการบริหารกิจการประปารายงานผลการดำเนินงานการเงินให้องค์การบริหารส่วนตำบลท่าอุแททราบปีละ๒ ครั้ง ครั้งที่หนึ่งภายในวันที่ ๓๑ มีนาคม ครั้งที่สองภายในวันที่ ๓๐ กันยายนของทุกปีข้อ๔๒ การเก็บรักษาเงินให้มีบัญชีเงินฝากธนาคารในนามกองทุนบริหารกิจการประปาหมู่บ้าน............. ไว้ณ ธนาคารของรัฐ เมื่อมีรายรับเกิดขึ้นจะต้องนำฝากธนาคารภายใน ๑๕ วัน โดยประธานเหรัญญิก และผู้ได้รับมอบหมาย หากมีความจำเป็นจะต้องเก็บรักษาไว้จ่ายในกรณีเร่งด่วนให้เป็นไปตามที่คณะกรรมการกำหนดแต่ไม่เกิน ๒,๐๐๐ บาทข้อ๔๓ การเบิกถอนเงินต้องมีลายมือชื่อกรรมการไม่น้อยกว่า๒ ใน ๓ข้อ๔๔ การเงินและบัญชีรูปแบบการจัดทำบัญชีของคณะกรรมการให้เป็นไปตามระเบียบหรือข้อบังคับของแต่ละกิจการประปาประจำหมู่บ้านนั้นกำหนดองค์การบริหารส่วนตำบลท่าอุแทมีอำนาจตรวจสอบการเงินและบัญชีในระยะเวลาตามที่เห็นสมควรอย่างน้อยปีละสองครั้งหากพบข้อบกพร่องให้แจ้งให้คณะกรรมการดำเนินการแก้ไขให้ถูกต้องหมวด ๘บทกำหนดโทษ ข้อ๔๕ ผู้ใช้น้ำรายใดปฏิบัติฝ่าฝืนข้อ๓๗ สำนักงานกิจการประปาจะงดจ่ายน้ำเข้าอาคารทันทีข้อ๔๖ ผู้ใช้น้ำรายใดพนักงานการประปาเรียกเก็บค่าน้ำแล้วเพิกเฉยมีเจตนาไม่ยอมชำระหรือหลีกเลี่ยงด้วยประการใดก็ดีสำนักงานกิจการประปาจะออกใบเตือนแจ้งหนี้ให้ทราบและกำหนดชำระหนี้น้ำประปาณ สำนักงานกิจการประปาโดยทันที พร้อมทั้งชำระเบี้ยปรับตามข้อ ๓๕เมื่อพ้นกำหนดวรรคสอง (๓) แล้วคณะกรรมการบริหารกิจการประปาจะดำเนินการงดจ่ายน้ำประปาเข้าอาคารทันทีข้อ๔๗ ผู้ใดละเมิดข้อบัญญัตินี้จนทำให้เกิดการเสียหายแก่การประปาด้วยประการใดก็ดีให้ผู้นั้นชดใช้ค่าเสียหายแก่การประปาเท่าที่กิจการประปาได้จ่ายไปเพื่อการนั้นและเสียค่าปรับไม่เกิน๑,๐๐๐ บาทหรือคณะกรรมการบริหารกิจการประปาอาจพิจารณาส่งเรื่องให้องค์การบริหารส่วนตำบลท่าอุแทจัดการหาทางออกร่วมกันหรือดำเนินคดีตามกฎหมายเมื่อองค์การบริหารส่วนตำบลท่าอุแทได้รับเรื่องดังกล่าวตามความในวรรคแรกให้ดำเนินการแต่งตั้งคณะกรรมการขึ้นมาคณะหนึ่งเพื่อพิจารณาข้อปัญหาดังกล่าวองค์ประกอบจำนวนคณะกรรมการ ให้นำความในข้อ ๓๖ วรรคสาม มาใช้บังคับโดยอนุโลมข้อ๔๘ ผู้ใดจงใจใช้น้ำโดยไม่ผ่านมิเตอร์หรือวิธีใดก็ตามจะถูกงดจ่ายน้ำทันทีและคณะกรรมการบริหารกิจการประปาจะดำเนินการตามกฎหมายต่อไปข้อ๔๙ ผู้ใดจงใจทำให้มาตรวัดน้ำมีการกลับหรือสลับหรือวิธีอื่นซึ่งมีเจตนาให้เสียค่าน้ำลดลงหรือน้อยลงโดยเจตนาต้องระวางโทษปรับไม่เกิน ๑,๐๐๐ บาท และคณะกรรมการบริหารกิจการประปาจะดำเนินคดีตามกฎหมายข้อ๕๐ ผู้ใดจงใจต่อท่อประปานอกมาตรวัดน้ำเข้าอาคารหรือเพื่อใช้น้ำโดยเจตนาหลีกเลี่ยงการชำระเงิน ต้องระวางโทษปรับไม่เกิน ๑,๐๐๐ บาทและคณะกรรมการบริหารกิจการประปาจะดำเนินคดีตามกฎหมายข้อ๕๑ ผู้ใช้น้ำรายใดยินยอมหรือรู้แล้วเฉยเสียปล่อยให้ ยินยอมให้ผู้อื่นต่อพ่วงประปาจากอาคารบ้านเรือนจากหลังที่ได้รับอนุญาตไปสู่อีกหลังหนึ่งผู้นั้นจะถูกพักการใช้น้ำจำนวน ๑ เดือน พร้อมทั้งต้องเสียค่าเสียหาย จำนวน ๑,๐๐๐ บาทและหรืออาจถูกดำเนินคดีตามกฎหมายข้อ๕๒ บรรดาโทษที่กำหนดไว้ในข้อบัญญัตินี้หากผู้ซึ่งต้องได้รับโทษยินยอมชำระค่าปรับตามที่เจ้าพนักงานเปรียบเทียบปรับให้ถือว่าคดีเป็นอันเลิกกันตามกฎหมายว่าด้วยการนั้นกำหนดข้อ๕๓ ค่าธรรมเนียมการใช้น้ำค่าธรรมเนียม ค่าใช้จ่าย ค่าปรับ เบี้ยปรับและหรือเงินอื่นใดที่ชำระให้แก่สำนักงานกิจการประปาซึ่งเกิดจากการบริหารกิจการประปาให้ถือเป็นรายได้ของสำนักงานกิจการประปาบทเฉพาะกาล ข้อ๕๕ ให้กิจการประปาในเขตพื้นที่ตำบลท่าอุแทที่มีอยู่ณวันที่ข้อบัญญัตินี้มีผลใช้บังคับดำเนินการคัดเลือกคณะผู้บริหารกิจการประปาให้แล้วเสร็จภายใน๓๐ วัน หากพ้นกำหนดนี้แล้วให้อำนาจนายกองค์การบริหารส่วนตำบลท่าอุแทแต่งตั้งคณะกรรมการตามความในข้อ๓๖ วรรคสาม เพื่อแต่งตั้งคณะกรรมการบริหารกิจการประปาในพื้นที่นั้น ๆข้อ๕๖ ให้คณะผู้บริหารกิจการประปาชุดแรกของแต่ละหมู่บ้านดำเนินการประชุมผู้ใช้น้ำในเขตการให้บริการและดำเนินการออกข้อบังคับการใช้น้ำของแต่ละกลุ่มให้แล้วเสร็จภายใน ๖๐ วันนับแต่วันที่ได้รับการแต่งตั้ง โดยมีเนื้อหาและข้อความสอดคล้องกับข้อบัญญัตินี้ประกาศ ณ วันที่ ๑๙กุมภาพันธ์ พ.ศ. ๒๕๕๙ธเนศร์ ศรีรุ่งเรืองนายกองค์การบริหารส่วนตำบลท่าอุแท[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลท่าอุแทเรื่อง การบริหารกิจการประปาหมู่บ้าน พ.ศ. ๒๕๕๙(ดูข้อมูลจากภาพกฎหมาย)ปุณิกา/ภวรรณตรี/จัดทำ๘ พฤษภาคม ๒๕๖๐นุสรา/ตรวจ๒๑ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๒๔ ง/หน้า ๑๐๔/๕ พฤษภาคม ๒๕๖๐